6. โครงการในอนาคต

6.1“โครงการบ้านร็อคการ์เด้น แอร์พอร์ต”

บริษัทได้เปิดตัวโครงการ บ้านร็อคการ์เด้น แอร์พอร์ต ไปแล้ว 1 โครงการ คือ โครงการ
บ้านร็อคการ์เด้น แอร์พอร์ต เฟส 1 โดยมีการรับรู้รายได้ในช่วงเดือนสิงหาคม 2551

ในปี 2552 ได้ดำเนินการก่อสร้างโครงการ บ้านร็อคการ์เด้น แอร์พอร์ต เฟส 2 บนเนื้อที่ประมาณ
17-3-14 ไร่ โดยมีลักษณะโครงการเป็น บ้านแฝด 2 ชั้น , บ้านเดี่ยว 2 ชั้น
โครงการมีความคืบหน้าในการก่อสร้าง 60 % ของงานก่อสร้าง
และในปีเดียวกันบริษัทได้เริ่มการพัฒนาระบบสาธารณูปโภค ของโครงการ บ้านร็อคการ์เด้น
แอร์พอร์ต เฟส 3 บน

เนื้อที่ 45 ไร่ โดยมีลักษณะโครงการเป็นบ้านแฝด 2 ชั้น,บ้านเดี่ยว 2 ชั้น

6.2 “โครงการบ้านร็อคการ์เด้น บายพาส 6”

หลังจากที่บริษัทได้เปิดโครงการที่จังหวัดภูเก็ต ไปแล้ว 5 โครงการ คือ โครงการ
“บ้านร็อคการ์เด้น บายพาส 1” โครงการ “บ้านร็อคการ์เด้น บายพาส 2” โครงการ
“บ้านร็อคการ์เด้น บายพาส 3” โครงการ “บ้านร็อคการ์เด้น บายพาส 4” และโครงการ
“บ้านร็อคการ์เด้น บายพาส 5” บนที่ดินของบริษัทบริเวณถนนบายพาสในจังหวัดภูเก็ต
รวมกันประมาณ 57-1-81.3 ไร่ เมื่อปลายปี 2547 และต่อเนื่องในปี 2550
บริษัทได้ดำเนินการเพิ่มเติมสำหรับแผนงานพัฒนาอสังหาริมทรัพย์ (Property Developer)
ในอนาคต ได้แก่ โครงการ “บ้านร็อคการ์เด้น บายพาส 6” บนที่ดินของบริษัทอีกประมาณ
235-1-18.5 ไร่ (หลังจากหักแนวเสาไฟฟ้าพาดผ่านจำนวน 25-1-25 ไร่ แล้ว
ซึ่งบริเวณที่โดนแนวเสาไฟฟ้าพาดผ่านดังกล่าวจะนำมาทำเป็นสวนสาธารณะ) บนถนนบายพาส
ซึ่งเป็นพื้นที่หลักของจังหวัดภูเก็ต อันเป็นทำเลที่เหมาะสมและมีศักยภาพในการเติบโต
เนื่องจากติดถนนบายพาสใกล้กับศูนย์การค้าเซ็นทรัล เฟสติวัลและห้างเทสโก้ โลตัส
โดยมีเป้าหมายเพื่อพัฒนาธุรกิจอสังหาริมทรัพย์อย่างต่อเนื่อง ซึ่งจะเป็นการก่อสร้างโครงการลักษณะ
บ้านเดี่ยว พร้อมที่ดิน โดยโครงการ “บ้านร็อคการ์เด้น บายพาส 6” แบ่งออกเป็นทั้งหมด10
เฟสรวมทั้งสิน 586 ยูนิต โดยแหล่งเงินทุนจะมาจากกระแสเงินสดจากการดำเนินงานของบริษัท
และ/หรือเงินกู้จากสถาบันทางการเงิน

6.3 “โครงการร่วมทุนกับนักลงทุนชาวต่างประเทศ”

บริษัทได้ดำเนินการจัดตั้งบริษัทร่วมทุน
ซึ่งจะเป็นการลงทุนร่วมกับกลุ่มนักลงทุนชาวสวีเดนและกลุ่มคนไทย ในอัตราส่วน 50:50
ซึ่งบริษัทร่วมทุนนี้ชื่อว่า บริษัท ยามู พร็อพเพอร์ตี้ ดีเวลลอปเม้นท์ จำกัด และมีกรรมการทั้งหมด 4
ท่านประกอบด้วย นายวิรัตน์ ชินประพินพร นางเนาวนิจ ศิลปรัตน์ และ 2
ท่านจากกลุ่มนักลงทุนชาวสวีเดน โดยกรรมการผู้มีอำนาจลงนามผูกพันคือ นายวิรัตน์ ชินประพินพร
หรือ นางเนาวนิจ ศิลปรัตน์ ลงนามร่วมกับกรรมการจากกลุ่มนักลงทุนชาวสวีเดนท่านใดท่านหนึ่ง
โดยมีวัตถุประสงค์ในการจัดตั้งบริษัทร่วมทุน คือ การดำเนินการสร้างโรงแรมติดริมทะเล
บ้านพักตากอากาศ,คอนโดมิเนี่ยม และท่าเที่ยบเรือยอร์ช
บนเนื้อที่โครงการกว่า500ไร่ที่อำเภอถลาง จังหวัดภูเก็ต โดยบริษัทคาดว่าจะเริ่มโครงการในต้นปี
2551

สำหรับโครงการในอนาคตปี 2552 การดำเนินการร่วมทุนยังคงเดินหน้าเช่นเดิม
แต่ได้มีการเลื่อนการก่อสร้างที่กำหนดไว้ในปลายปี 2551 มาดำเนินการในปี 2552
โดยขณะนี้ได้มีการดำเนินการในส่วนของโรงแรม ในขั้นตอนการออกแบบ ตกแต่ง

6.4 โครงการ “บ้านร็อคการ์เด้น บริเวณซอยวัชรพล”

บริษัทมีที่ดินเปล่ารอการพัฒนาเป็นเนื้อที่ทั้งหมด 3-2-68.9 ไร่ ซึ่งมีมูลค่า 38.18 ล้านบาท
อยู่บริเวณซอยวัชรพล ซึ่งซื้อต่อมาจากบุคคลที่เกี่ยวข้องกัน
และมีราคาประเมินเฉลี่ยจากผู้ประเมินอิสระ 2 รายเท่ากับ 34.15 ล้านบาท
ซึ่งมีราคาต่ำกว่าที่บริษัทซื้อมาอยู่ที่ 38.18 ล้านบาท ดังนั้น
บริษัทได้มีการตั้งค่าเผื่อการด้อยค่าจำนวน 5.15 ล้านบาทในไตรมาสที่ 2 ของปี 2547
เป็นที่เรียบร้อยแล้ว เพื่อสะท้อนให้เห็นมูลค่าทรัพย์สินที่แท้จริงตามมาตรฐานการบัญชี อย่างไรก็ดี
บริษัทได้ให้ผู้ประเมินอิสระรายที่ 3 คือบริษัท ซิมส์ พร็อพเพอร์ตี้ คอนซัลแทนท์ จำกัด
ทำการประเมินราคาทรัพย์สินดังกล่าวอีกครั้ง โดยได้ประเมินมูลค่าตลาดของทรัพย์สินดังกล่าวไว้ที่
44.00 ล้านบาท ณ วันที่ 14 กันยายน 2549
ซึ่งเป็นผู้พิจารณารายละเอียดต่างๆของทรัพย์สินด้วยวิธีเปรียบเทียบเทียบข้อมูลตลาดเป็นเกณฑ์
โดยที่ราคาประเมินดังกล่าวมีราคาสูงกว่าราคาตามบัญชีซึ่งเท่ากับ 38.18 ล้านบาท
ดังนั้นทำให้บริษัทโอนกลับรายการค่าเผื่อการด้อยค่าของที่ดินรอการพัฒนาดังกล่าวจำนวน 5.15
ล้านบาทในงบการเงินเฉพาะบริษัท เมื่อไตรมาสที่ 3 ของปี 2549 เป็นที่เรียบร้อยแล้ว

โดยบริษัทวางแผนจะพัฒนาโครงการต่อไปบนพื้นที่ดังกล่าวในอีก 1-2
ปีข้างหน้าทันทีที่มีการก่อสร้างถนนนิมิตใหม่ วงแหวน มายังถนนรัตนโกสินทร์สมโภช
ซึ่งตัดผ่านหน้าโครงการ โดยลักษณะของโครงการจะเป็นอาคารพาณิชย์
ภายใต้โครงการในอนาคตของบริษัท
เนื่องจากคาดว่าจะมีมูลค่าส่วนเพิ่มจากราคาที่ได้มาจากการที่รัฐบาลได้ทำการเวนคืนที่ดินรอบข้างเพื่อสร้างถนนส่วนขยายและเป็นสี่แยกเชื่อมถนนใหม่จากถนนพหลโยธินกับถนนรัตนโกสินทร์สมโภช
ทำให้ที่ดินเปล่าของบริษัทนี้เป็นที่ดินติดถนนดังกล่าว
นอกจากนี้ในส่วนของความคืบหน้าการตัดถนนใหม่ดังกล่าวนั้น ทางราชการได้ชำระเงินค่าเวนคืนแล้ว
และได้คัดเลือกผู้รับเหมาก่อสร้าง ซึ่งได้เริ่มดำเนินการพัฒนาที่ดินภายในปี 2549 แล้ว
และคาดว่าจะใช้เวลาในการก่อสร้างประมาณ 3 ปี
โดยจะเริ่มก่อสร้างจากแนวจุดต่อจากถนนรัตนโกสินทร์สมโภชไล่มาจนถึงแนวถนนพหลโยธิน

6.5 โครงการ “บ้านร็อคการ์เด้น บ้านเพ”

บริษัทได้ดำเนินการขยายโครงการของบริษัทอย่างต่อเนื่อง โดยในปลายปี พ.ศ.2548
บริษัทได้จัดซื้อที่ดินที่ตำบลบ้านเพ อำเภอเมือง จังหวัดระยอง จำนวนเนื้อที่ประมาณ 104 ไร่ มูลค่า
60.63 ล้านบาท ซึ่งซื้อต่อมาจากบริษัท ชูชีพ ไฮท์แลนด์ จำกัด กิจการที่เกี่ยวข้องกันกับบริษัท
ตามคำจำกัดความของผู้ตรวจสอบบัญชีที่แสดงอยู่ในหมายเหตุประกอบงบการเงิน สิ้นสุดวันที่ 31
ธันวาคม 2548 โดยผู้ตรวจสอบบัญชีพิจารณาจากการถือหุ้นร่วมกันของกลุ่มบุคคลในตระกูลศิลปรัตน์
ทั้งนี้ บริษัท ชูชีพ ไฮท์แลนด์ จำกัด ไม่ได้ประกอบธุรกิจใดๆในปัจจุบัน
และได้ถูกขายให้กับบุคคลอื่นที่ไม่มีส่วนเกี่ยวข้องใดๆกับผู้ถือหุ้นใหญ่ กรรมการ
และผู้บริหารของบริษัทเมื่อปลายปี 2548 โดยราคาที่บริษัทซื้อมานั้นเป็นราคาที่เหมาะสมและยุติธรรม
คือ 60.00 ล้านบาท ซึ่งเป็นราคาที่ไม่สูงกว่าราคาที่ประเมินซึ่งอยู่ที่ 62.62
ล้านบาทโดยผู้ประเมินอิสระที่ได้รับความเห็นชอบจากทางสำนักงาน ก.ล.ต. คือ บริษัท ศศิรัชดา
จำกัด ณ วันประเมินเมื่อวันที่ 9 ก.พ. 2549 ด้วยวิธีเปรียบเทียบราคาตลาด (Market
Approach) นอกจากนี้
รายการระหว่างกันดังกล่าวได้ผ่านความเห็นชอบจากคณะกรรมการตรวจสอบของบริษัทเพื่อพิจารณาอนุมัติ